Peter Magubane

Peter Sexford Magubane (18. jaanuar 1932 Johannesburg – 1. jaanuar 2024Hasina Gori. Legendary photographer Dr Peter Magubane passes away], sabcnews.com, 1.1.2024.) oli Lõuna-Aafrika Vabariigi pressifotograaf.

Ta sai tuntuks fotodega Lõuna-Aafrika ajaloo olulistest sündmustest.   

Peter Sexford Magubane sündis Johannesburgi Vrededorpi linnaosas ja kasvas üles Sophiatowni linnaosas. 1955. aastal võttis ajakiri Drum, mille lugejad olid peamiselt mustanahalised, ta autojuhi ja käskjalana tööle.Jürgen Schadeberg, Klaus Humann (toim). DRUM - Die fünfziger Jahre – Bilder aus Südafrika. Rogner & Bernhard bei Zweitausendeins, Hamburg 1991, ISBN 3-8077-0248-2, lk 16. Juba varsti õpetas toimetaja Jürgen Schadeberg ta välja fotograafiks. Tema mustvalged fotod portreteerisid paljusid tuntud mustanahalisi lõuna-aafriklasi ning kujutasid ajaloolisi sündmusi, näiteks 20 000 naise demonstratsiooni Union Buildingsu ees. Peale selle kujutas ta oma fotodel elu slummides. Mõnikord pidi ta fotoaparaati võimude eest varjama, näiteks piibli sees. 1958. aastal sai ta esimese mustanahalise lõuna-aafriklasena aasta parima pressifoto auhinna.Dr Peter Magubane., southafrica.co.za, vaadatud 19.1.2024.

Magubane pildistas 1960. aastal Sharpeville'i veresauna. 1961. aastal oli tal esimene isikunäitus, samuti esimese mustanahalisena Lõuna-Aafrika Vabariigis. Kuni 1965. aastani töötas ta ajakirjas Drum ja alates 1966. aastast päevalehes Rand Daily Mail. 1969. aastal ta arreteeriti; ta vabanes alles septembris 1970. Ta ei tohtinud viie aasta jooksul fotograafina töötada. 1971. aastal arreteeriti ta uuesti ja ta oli üle poole aasta vangis. 1976. aastal pildistas ta ajalehe Rand Daily Mail fotoreporterina Soweto ülestõusu. Ta arreteeriti uuesti; teda peksti, nii et tema ninaluu murdus. Fotod rahutustest tõid talle rahvusvahelise tunnustuse. Hiljem tegi ta kaastööd ajakirjale Time, ÜRO-le ja ajakirjale Sports Illustrated (fotoreportaaž jooksjast Zola Buddist). 

1990. aastate lõpus tegi Magubane värvifotosid hääbuma kippuvatest kommetest. Ilmus viis köidet seeriast "African Heritage Series" Sandra Klopperi tekstidega. 2005. aastal sai Magubane ühe matuse ajal püssilasust haavata ja sattus haiglasse. 

Viited

Kategooria:Lõuna-Aafrika Vabariigi inimesed
Kategooria:Fotograafid
Kategooria:Sündinud 1932
Kategooria:Surnud 2024